CELEX: 32013R0085
Language: fi
Date: 2013-01-31 00:00:00
Title: Neuvoston asetus (EU) N:o 85/2013, annettu 31 päivänä tammikuuta 2013 , tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta

1.2.2013   
            
            
               FI
            
            
               Euroopan unionin virallinen lehti
            
            
               L 32/1
            
         NEUVOSTON ASETUS (EU) N:o 85/2013,
   annettu 31 päivänä tammikuuta 2013,
   tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Irakia koskevan yhteisen kannan 2003/495/YUTP muuttamisesta 20 päivänä joulukuuta 2012 annetun neuvoston päätöksen 2012/812/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Yhdistyneiden kansakuntien turvallisuusneuvoston päätöslauselman 1483 (2003) mukaisesti tietyistä Euroopan yhteisön ja Irakin talous- ja rahoitussuhteita koskevista erityisrajoituksista 7 päivänä heinäkuuta 2003 annetun neuvoston asetuksen (EY) N:o 1210/2003 (2) 4 artiklassa jäädytetään erityisesti Saddam Husseinin ja muiden Irakin entisen hallinnon ylempien virkamiesten varat ja muut taloudelliset resurssit.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1483 (2003) 23 kohdan mukaisesti asetuksen (EY) N:o 1210/2003 6 artiklan 2 kohdassa jäsenvaltioiden sallitaan vapauttaa tällaiset varat ja muut taloudelliset resurssit niiden siirtämiseksi Irakin kehitysrahastolle.
            
         
               (3)
            
            
               Yhdistyneiden kansakuntien turvallisuusneuvosto hyväksyi 15 päivänä joulukuuta 2010 päätöslauselman 1956 (2010), jonka 5 kohdassa se päätti, että Irakin kehitysrahastosta saatu tuotto olisi siirrettävä täysimääräisenä Irakin hallituksen seuraajajärjestelyjen tilille tai tileille ja että Irakin kehitysrahasto olisi lakkautettava viimeistään 30 päivänä kesäkuuta 2011.
            
         
               (4)
            
            
               Asetus (EY) N:o 1210/2003 olisi sen vuoksi muutettava, jotta jäädytetyt varat, muut rahoitusvarat ja taloudelliset resurssit voitaisiin siirtää Irakin hallituksen perustamille Irakin kehitysrahaston seuraajajärjestelyille Yhdistyneiden kansakuntien turvallisuusneuvoston päätöslauselmissa 1483 (2003) ja 1956 (2010) asetettujen edellytysten mukaisesti
            
         
               (5)
            
            
               On myös asianmukaista päivittää asetus (EY) N:o 1210/2003 jäsenvaltioiden ilmoittamilla toimivaltaisia viranomaisia koskevilla viimeisimmillä tiedoilla ja saattaa komission osoite ajan tasalle.
            
         
               (6)
            
            
               Sen vuoksi asetus (EY) N:o 1210/2003 olisi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1210/2003 seuraavasti:
   
               1)
            
            
               Korvataan 6 artiklan 2 kohta seuraavasti:
               ”2.   Muissa tapauksissa 4 artiklan nojalla jäädytetyt varat, muut taloudelliset resurssit ja niistä saadut tulot voidaan vapauttaa vain niiden siirtämiseksi Irakin hallituksen perustamille Irakin kehitysrahaston seuraajajärjestelyille Yhdistyneiden kansakuntien turvallisuusneuvoston päätöslauselmissa 1483 (2003) ja 1956 (2010) asetettujen edellytysten mukaisesti.”
            
         
               2)
            
            
               Korvataan liite V tämän asetuksen liitteessä olevalla tekstillä.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä tammikuuta 2013.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 352, 21.12.2012, s. 54.
   
      (2)  EUVL L 169, 8.7.2003, s. 6.
   
      LIITE
      
         
            ”LIITE V
            
               Tiedot 6, 7 ja 8 artiklassa tarkoitettujen toimivaltaisten viranomaisten verkkosivuista sekä osoite Euroopan komissiolle toimitettavia ilmoituksia varten
            
            A.   Jäsenvaltioiden toimivaltaiset viranomaiset:
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/135/index.html
            TŠEKKI
            http://www.mfcr.cz/mezinarodnisankce
            TANSKA
            http://um.dk/da/politik-og-diplomati/retsorden/sanktioner/
            SAKSA
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            VIRO
            http://www.vm.ee/est/kat_622/
            IRLANTI
            http://www.dfa.ie/home/index.aspx?id=28519
            KREIKKA
            http://www.mfa.gr/en/foreign-policy/global-issues/international-sanctions.html
            ESPANJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            RANSKA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            KYPROS
            http://www.mfa.gov.cy/sanctions
            LATVIA
            http://www.mfa.gov.lv/en/security/4539
            LIETTUA
            http://www.urm.lt/sanctions
            LUXEMBURG
            http://www.mae.lu/sanctions
            UNKARI
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ALANKOMAAT
            www.rijksoverheid.nl/onderwerpen/internationale-vrede-en-veiligheid/sancties
            ITÄVALTA
            http://www.bmeia.gv.at/view.php3?f_id=12750&LNG=en&version=
            PUOLA
            http://www.msz.gov.pl
            PORTUGALI
            http://www.min-nestrangeiros.pt
            ROMANIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIA
            http://www.foreign.gov.sk
            SUOMI
            http://formin.finland.fi/kvyhteistyo/pakotteet
            RUOTSI
            http://www.ud.se/sanktioner
            YHDISTYNYT KUNINGASKUNTA
            www.fco.gov.uk/competentauthorities
            B.   Osoite Euroopan komissiolle toimitettavia ilmoituksia varten:
            
                        European Commission
                     
                  
                        Service for Foreign Policy Instruments (FPI)
                     
                  
                        EEAS 02/309
                     
                  
                        1049 Brussels
                     
                  
                        BELGIUM
                     
                  
                        Sähköposti: relex-sanctions@ec.europa.eu”.